Ma már tudom,
hogy sokan szerették Robbyt.
Én is szerettem, mert csodálatos ember volt.
AZ EGYESÜLT ÁLLAMOKBAN ÉVENTE
TÖBB MINT 8000 EMBERT ÍTÉLNEK EL EMBERÖLÉSÉÉRT
ENNEK KEVESEBB MINT TÍZ SZÁZALÉKA NŐ
EZ A 3018877-ES ELÍTÉLT TÖRTÉNETE
Nem fair, hogy Robby nincs itt.
Csak 25 éves volt,
és még előtte állt az egész élet,
de én döntöttem.
Kioltottam az életét,
és ezt nem tehetem meg nem történtté.
A NETFLIX SAJÁT GYÁRTÁSÚ SOROZATA
Ez igaz történet.
Így fogom kezdeni.
Csak lázadni akartam, káoszt okozni.
Ha volt ajtó, kinyitottam.
Lássuk, ki öl meg kit!
Döntöttem.
Kioltottam az életét.
Sosem akartam
ezt tenni.
bárcsak ne tettem volna!
Tudtam: kiszállok a kocsiból, és megölöm a két férfit.
Ahogy előttem térdelt,
csak arra emlékszem, hogy lövök.
Mindkettőt megöltem.
Agyonszúrtam.
A KEZEI KÖZÖTT
MONTANAI NŐI BÖRTÖN
Jesszusom! Így se jobb.
Nehéz rendesen betenni.
Igen, fura.
2015-BEN LINDSAY HAUGEN KIOLTOTTA A BARÁTJA, ROBBY MAST ÉLETÉT
A nevem Lindsay Haugen.
Portlandben nőttem fel.
Szerettem templomba járni.
Szerettem a Bibliát forgatni, és imádtam énekelni.
Középiskolás koromban lázadni kezdtem,
és olyasmikbe mentem bele, melyekre előtte nemet mondtam volna.
Elkezdtem füvezni, és megváltozott a baráti köröm.
15 éves korom körül
kezdtem elszökdösni otthonról.
Onnantól Portlandben töltöttem az időt, az utcán,
egy kemény társasággal.
És az alkalmankénti füvezést
szinte azonnal
metamfetamin követte, szúrva.
Aztán jött...
a heroin, és rájöttem, hogy függő vagyok.
Talán 16 éves voltam.
Egy nap úgy döntöttem, csinálok egy terhességi tesztet,
és kiderült, hogy három hónapos terhes vagyok,
és épp csak elmúltam 17.
Azonnal váltottam.
Lejöttem a drogról,
és szülő akartam lenni.
Jól akartam csinálni, gondoskodni akartam a fiamról.
2003-BAN LINDSAY HAUGEN VISSZATÉRT A CSALÁDJÁHOZ
LETETTE A DROGOT, CSATLAKOZOTT A NEMZETI GÁRDÁHOZ
MÍG A KATONAI SZOLGÁLATÁT TELJESÍTETTE, LINDSAY FIÁT AZ ANYJA VETTE MAGÁHOZ
Imádtam az alapkiképzést, az egyenruhát.
Imádtam, hogy több fekvőtámaszt bírtam, mint a fiúk,
talán életem egyik legszebb időszaka volt.
2013 végén találkoztam ezzel az emberrel.
Ő is a seregben szolgált.
Szinte a kezdetektől
aljas volt velem, ha whiskyt ivott.
Jelentéktelen dolgokon rágott be, vagy olyasmin,
ami nem is létezett, amit csak kitalált.
Nem szerette a munkám,
mert szerinte túl sok volt ott a vonzó férfi.
Próbáltam elmagyarázni, hogy hozzászoktam. Mindig ilyen közegben dolgoztam,
nincs rám hatással. Észre sem veszem őket.
De nem számított. Megőrjítette.
Néha akkor is megütött, ha vezettem,
hogy azt mondjam, amit hallani akart.
Azt akarta hallani tőlem, hogy nem vagyok hűséges.
Volt olyan este, hogy a földre lökött,
és rám köpte megrágott ételt,
sört öntött a fejemre...
Megerőszakolt...
rengeteg módon,
és mocskosnak nevezett, mindennek elhordott, nem is ismételném.
És egyre rosszabb lett.
Emlékszem, egyszer
leköpött
míg a mosdóban voltam.
Felálltam, és tudtam:
elzárta az egyetlen kiutat.
Felé lendítettem a karomat, ő elkapta a kezem.
Majd elkapta a másikat, és összeroppantotta.
Sikítottam...
míg el nem kezdett utánozni.
Akkor abbahagytam, és a szemébe néztem,
éreztem, hogy eltörik a kezem
És akkor...
a karjával fojtogatni kezdett.
Mondtam, ha ezt akarja, ne hagyjon magamhoz térni,
mert már nem bírom tovább.
Úgyhogy tovább szorította a nyakam,
a tükörhöz fordított, azt mondta, nézzem, ahogy meghalok.
Aztán minden elsötétült.
2015. JÚNIUSÁBAN LINDSAY HAUGEN PARTNERE BÖRTÖNBE KERÜLT EMIATT A TÁMADÁS MIATT
ABBAN AZ ÉVBEN LINDSAY KILÉPETT A NEMZETI GÁRDÁBÓL
Otthon találtam magam, a kutyámon kívül nem volt kihez szólnom,
és rengeteget ittam.
Felébredtem és ittam.
Ittam, míg le nem feküdtem.
Megint felkeltem, megint ittam.
Őrület volt.
LINDSAY HAUGEN 2015 AUGUSZTUSÁBAN ISMERTE MEG ROBBY MASTET EGY HÁZIBULIN
Mikor találkoztunk, épp csak túljutottam egy nehéz kapcsolaton,
ő pedig júniusban jött ki az elvonóról.
De ezt én nem tudtam.
Csak azt tudtam,
hogy ott az a gyönyörű mosoly a földön heverő sörösdobozok közt,
póló nélkül, raszta hajjal.
És...
olyan gondatlan.
A karjára támaszkodva hátra dőlt,
és csak annyit mondott: "Szia!", és...
azonnal egymásra hangolódtunk.
Robby, ahogy ő mondta, megrögzött utazó volt...
de sokkal fanatikusabban tette ezt, mint mások.
Felpattant egy tehervonatra
és ment, amerre az vitte,
stoppolt, bármi vette fel,
csak utazott, sosem maradt sokáig egy helyen.
Felajánlottam, hogy maradjon nálam.
Nem kell tenni semmit, csak legyen ott, mikor hazaérek.
Azt mondta, képtelen tovább maradni egy helyben. Mennie kell.
Erre én: Akkor veled megyek.
Volt, mikor utaztunk, és énekeltem neki,
ő pedig rám nézet és azt mondta, szeret.
Én pedig egyszerűen imádtam őt.
A legjobb barátom volt.
És volt, mikor arra számítottam,
hogy majd megbánt, vádol valamiért, vagy rosszat gondol rólam...
de nem tette.
És ezt nagy becsben tartottam.
Nagyon szerettem.
De volt mikor autóztunk valahol...
talán Montanában voltunk, és..
gyönyörködtem a tájban, arra gondoltam,
Hú, ez elképesztő! Nézz körül!...
ő pedig rám néz, megfogja a kezem, és azt mondja...
Bárcsak boldog lehetnék veled,
de nem vagyok.
És nem a te hibád.
Ez megrázott.
Mondogatta: látni akarja, milyen a másik élet.
Szenvedett.
Mindig mondogatta, vagy mutatta,
hogy fejbe lövi magát.
Mondogatta, hogy meg akar halni, hogy milyen fáradt.
Én meg igyekeztem kibillenteni ebből.
Tudod, Robby, ennél jobb vagy. Annyi minden vár az életben.
Magamra vettem,
mintha nem lennék elég, hogy boldog lehessen velem.
Egy nap rám nézett, és azt mondta: Lindsay, fáradt vagyok.
Nem akarom ezt tovább csinálni.
Meg akarok halni.
Akkor azt mondtam:
Tudom, hogy kell csinálni, hogy ne fájjon.
Elveszted az eszméleted, és többé nem térsz magadhoz.
Akkor rám nézett, csillogó szemmel,
és azt kérdezte: Megtennéd értem?
Mondtam, hogy szeretem, és bármit megtennék érte.
Azt mondta, rendben.
Ez földhöz vágott, kitört belőlem a sírás.
Erre azt mondta: Ne-ne-ne.
Utálta, ha szomorúnak lát, ha sírni lát.
Úgyhogy megölelt, azt mondta,
sajnálja, nem gondolta komolyan. Csak ne legyek szomorú.
Átölelt, és csak aludtunk.
Reggel felébredtem, és azt mondtam,
sajnálom, hogy nem tudtam megtenni.
Nem számítottam rá, hogy ilyen eltökélt vagy.
Azt felelte...
nem lett volna szabad ezt várnia tőlem.
Azt hittem, megszakad a szívem.
Vártam, hogy azt mondja,
csak be voltunk rúgva, nem gondolta komolyan, vagy...
örül, hogy nem tettem, mert ma szép napunk van, vagy akármi.
De nem, azt mondta,
nem lett volna szabad ezt várnia tőlem.
Ettől úgy éreztem, megint cserben hagytam.
Billingsbe érve, a Walmart parkolójában ültünk.
Boroztunk. Élveztük a napsütést.
Visszamentünk a kocsihoz,
és megint jött a mozdulat,
mintha fejbe lőné magát.
És én...
megint úgy éreztem, cserben hagyom.
Én azt hittem, jó napunk van,
erre tessék, ő meg akar halni.
Megkérdeztem, tényleg ezt akarja-e.
Azt felelte, igen.
Biztos vagy benne?
Azt mondta, igen.
Azt mondtam, oké.
Átültem a középkonzolra, és azt mondtam, gyere ide!
Akkor hozzám dőlt.
A karomat
a nyaka köré fontam,
ő pedig lehajtotta a fejét.
Amikor elkezdtem, úgy éreztem, nem leszek képes rá.
Szorítottam, de tudtam, hogy nincs bennem elég erő.
Úgyhogy
a másik karomat a nyaka mögé tettem,
és szorítottam, míg el nem ájult.
Aztán...
megrázkódott.
Azt hittem, talán magához tér.
Azt hittem, talán leállít.
De aztán abbahagyta. A remegést.
Tudtam, hogy mennem kell.
Úgyhogy becsatoltam a biztonsági övét... és...
elindultam ki a parkolóból,
de rájöttem, fogalmam sincs, hol vagyok.
És akkor...
Ránéztem...
ránéztem Robbyra, mert ő mindig tudta, merre menjünk. És...
kérdeztem, kicsim, merre menjek?
Olyan volt, mintha csak aludna.
Elkezdtem gondolkodni,
hogyan hozhatnám vissza.
Besoroltam a forgalomba, átvágtam a sávokon, megálltam egy parkolóban,
aztán kicsatoltam az övét, ráfektettem a középkonzolra,
és kezdtem újraéleszteni.
Befújtam a szájába, hallottam, ahogy...
bemegy a levegő,
és mintha valami történne. Könyörögtem: Kérlek, térj magadhoz!
Aztán kopogtattak az ablakon.
Valaki azt mondta: Elnézést!
És ott állt egy rendőr.
Mondtam neki, hogy megöltem.
Kérem, hozza vissza!
Ez szép időszak.
Ott van Robby.
A nevem Dori Greeson,
a floridai Tampában születtem és nevelkedtem.
Ezt nagyon szeretem!
Robby a fiam volt.
CSODÁS ASSZONY VAGY
A első férjemet, Bob Mastet...
24 évesen ismertem meg.
Született egy fiunk, Benjamin,
majd 1990-ben a második, Robby.
Robby jókedvű volt.
Társaságkedvelő.
Persze, hogy nagyon szerettem őt. Egy tündér volt.
A nevem Gene, és 1996. májusában
kerültem be a családba.
Akkor lettem....
Én lehettem Robby nevelőapja...
úgy 12 évig, mielőtt kirepültek.
És úgy gondolom, szép volt az a 12 év.
18 ÉVESEN ROBBY ELKÖLTÖZÖTT A CSALÁD CLEARWATERI OTTHONÁBÓL
Nem tudtam, mikor látom újra. Fogalmam sem volt, hová megy.
Gene-nel álltunk az úton, és én a karjába rogytam,
mert az járt az eszemben: Hová megy a fiam? Mit fog csinálni?
Egy év és 24 nap után
hallottunk róla újra.
Azért nem jelentkezett sűrűbben,
mert tudta, hogy az életmódja
fájdalmat okozna nekünk,
főleg, ha akkor hívna, amikor ivott.
Éreznénk a hangján. És tudta, hogy ez elszomorítana.
Tudja, annyi mindent nem tudtunk.
A KÖVETKEZŐ HAT ÉVBEN DORI ÉS GENE ALIG VOLT KAPCSOLATBAN ROBBYVAL
2014. DECEMBERÉBEN LÁTTÁK UTOLJÁRA
Májusban bejelentkezett egy elvonóra.
Beszéltem a terapeutáival.
Mindenki azt mondta, jól halad.
Azt hittük, hallunk majd róla, mikor kikerül.
De nem érkezett több hír.
Csak négy hónap múlva, mikor meghalt.
Szeptember 17-e volt.
Csörgött a telefon,
és egy nő közölte, hogy Robby meghalt.
Persze, hogy megdöbbentem. Nem tudtam elhinni. Micsoda?
Csak kiabáltam és kiabáltam.
Azt kiabáltam: "Robby! Gyere vissza!"
Mintha hallana, és visszajöhetne. "Robby, gyere vissza!"
Amikor megtudtam, hogy megölték, dühös voltam,
hogy valaki...
képes volt megölni Robbyt.
Érti? Hisz olyan kedves volt. Jó ember.
Csak gyötrődött, és azt gondoltam, azért ölték meg,
mert nem látták, milyen értékes. Ez szörnyű volt.
EMBERÖLÉS A GYANÚ
Aztán olvastam az esetről, láttam a nőt.
Az újság azt írta, a barátnője volt, én meg ledöbbentem,
Na, ne! Ki ez a nő? És miért ölte meg Robbyt?
Nem mindennapos itt Billingsben,
hogy egy nőt ilyen szörnyű bűntettel vádolnak.
RENDŐRSÉG ÉS BÍRÓSÁG
Aki ráadásul puszta kézzel követte el
azt a bűntettet.
A nevem Steve Hallam.
A billingsi rendőrségnél,
itt Montanában dolgozom úgy 14 éve.
Mikor Lindsay bejött a kihallgatóba,
nyilván volt elgondolásom, hogyan halt meg Robby.
Már csak arra kellett rájönni, mi történt és miért történt.
És mióta kérte, hogy vess véget az életének?
Nagyjából egy hete.
Hogy vetődött fel a téma?
Rengeteg bort ittunk, részegek voltunk, és ő... mondogatta,
hogy mennyire nem boldog itt. Meg akar halni. Menni akar.
Én meg mondtam neki, hogy
nagydarab, erős csaj vagyok,
el tudom intézni, és nem fog fájni.
Ígérem.
Ha tényleg ezt akarod,
szeretlek, és megadom ezt neked.
Nem sűrűn,
ha egyáltalán valaha, hallottam ezelőtt,
hogy valaki arra kérje a másikat, hogy ölje meg.
Régóta ez a munkám. Ha valaki véget akar vetni az életének,
annak számos más módja van.
Menjünk vissza a ma reggelre!
Miről beszélgettetek,
a Walmart parkolójában a kocsid mögött a földön fekve?
Semmiről. Arról, hogy veszünk még piát.
- Aha? Csak ment a duma? - Ja.
Nem, csak lazultunk és...
Lindsay vallomása alapján, egészen eddig
részegen arról beszéltek, hogy minden milyen jó. Most pedig,
kicsit később, a kocsiban vagyunk.
Itt hirtelen
azt mondja, a férfi felveti, hogy nem boldog.
Meg akar halni, és azt akarja, hogy ő megölje.
Ennek nincs értelme.
Mutasd, mit csináltál!
Hátsó, alkaros fojtást, így...
Oké.
Míg egy kicsit ellenállt.
Aztán elájult. Akkor gondoltam, oké.
És mikor már ájult volt,
elé kerültem, és befogtam az orrát
-és a száját. -Értem.
És egy kicsit habzott a szája.
Az járt a fejemben, hogy halott, és elengedtem,
kurvára nem ellenállt.
Kérdezgettem: tényleg ezt akarod?
Mert én ezt nem akarom.
De mindig visszatette a kezemet.
Én meg...
Az ott teljes hazugság.
Ha figyelmesen meghallgatja, a férfiról itt azt állítja, hogy megragadta a kezét,
és visszahúzta a szájához.
Ha az ember eszméletlen,
nem képes megragadni senki kezét,
hogy visszategye a szájára.
Kizárt, hogy ez így történt.
Mindent, amit innentől a férfival tesz, önszántából teszi. És ennyi. Pont.
Mit akartál csinálni Robby holttestével?
Ezzel bajban voltam. Úgy értem, tudod,
az egész kurva dologgal bajban voltam.
De arra gondoltam, találok
egy elhagyatott területet, és ott elásom a picsába.
Tehát azután, hogy kioltotta Robby életét,
keresni akart egy helyet, ahol eláshatja, megszabadulhat tőle.
A vallomását hallva csak macera volt neki az egész.
Ami után visszamegy Washingtonba,
mintha sosem találkozott volna Robbyval.
Ez mutatja, mennyire szerette Robbyt.
Nem szerette.
Ha szerette volna, sosem tett volna ilyet.
Még ha könyörgött is,
miért tetted?
Ez az a pont a kihallgatás során, ahol tanúból
gyanúsítottá vált.
Eléggé megdöbbentem azon, ami ezek után elhangzott.
Lindsay, elmondom, mi van.
Egy ideje már gyűröm itt az ipart, úgyhogy
elhiszem, hogy így történt.
Elhiszem, hogy utazgattatok.
De nem veszem be, hogy letört volt, és kérte, hogy öld meg.
Pedig tényleg ez történt.
De igen...
meg akartam ölni valakit puszta kézzel.
Na, ez már hihetőbb.
Ez ott megdöbbentő volt. Sokkolt.
Ilyet én kihallgatáson soha senkitől nem hallottam korbábban.
Szóval tudni akartad, milyen érzés megölni valakit
a puszta kezeddel?
Olyasmi, de mégse.
- Azért is, mert megkért. - Várjál! Haladjunk sorban, drágám.
- Úgy teszel, mintha rossz lennék. - Nem én!
- Nem vagyok rossz. - Mondtam ilyet?
- Nem. - Bilincsben vagy?
- Nem. - Van velem vagy öt másik fickó,
mert beszartam tőled?
Pedig jobban tennéd! Csak viccelek.
- Nem. - Vágod?
- Vágom. - Jól van. Azt mondtad előbb,
hogy érezni akartad,
milyen megölni valakit a puszta kezeddel.
Hogy jutott ez eszedbe?
Valami régi eset kapcsán, vagy hogy?
Hát, a volt vőlegényem,
így eltörte a kezemet.
És aztán elkezdett... Érted?
Amit én is tettem Robbyval, fojtogatott, baszki.
A padlón tértem magamhoz, mintha víz alatt volnék,
de nem, hanem tudtam, hogy fojtogat, és...
azt hiszem, ezt akartam visszaadni,
de nem egy édes embernek, amilyen Robby.
Ő viszont akarta, hogy így legyen. Én pedig...
azt hiszem megláttam a lehetőséget.
Oké.
"Megláttam a lehetőséget."
Ez az ügy lényege.
Tökéletes alkalom. Nem ellenáll.
Ismeretlen helyen vagyunk. Itt nem ismer senki.
Én készen állok. Essünk túl rajta!
Meg akarok ölni valakit.
Ő maga mondta. Vitathatatlan
ez a videó, és amit Lindsay maga mond.
Lindsay próbált olyan képet festeni magáról, melyben elkeni,
mit is tett ő valójában.
Szándékos emberölést követett el.
LINDSAY HAUGENT BŰNÖSNEK TALÁLTÁK, ÉS 60 ÉV BÖRTÖNRE ÍTÉLTÉK
Lássuk csak, mi van itt!
Van egy hét órai hívás,
- ami kilenc óra. - Hét órát ír?
- Hetet, igen. - Megvan.
Az nálunk kilenc óra.
- Mert kettő lesz. - Két hívás egymás után.
Dorival börtönökben lelkipásztorkodunk
legalább 14 éve, és azoknak a többsége, akikkel megismerkedtünk,
nem ugyanaz az ember, mint mikor börtönbe került.
Úgyhogy mi együttérzünk azokkal,
akik a szabadságukat saját ostobaságuk és rossz döntéseik miatt
veszítették el.
Maradjunk csendben, mindjárt jön.
- Szia! - Sziasztok!
Szia! Ügyes voltál.
- Szóval... - Igen.
Korán elindultál?
Nem, egyszerre indultunk, de valaki telefonált, úgyhogy
sétáltam egyet.
- Akkor nem maradtál le semmiről. - Nem.
Viszont fel kell hogy írjalak, Lindsay, 50 másodpercet késtél.
- Ajaj! - Ezen még csiszolni kell!
- Olyan jól haladtam. - Nagyon jól. Tudom.
Hát, igazából,
pénteken, mikor Dori nehezen tudott belépni,
vagy 30 másodpercet késtem.
- És én nem is tudtam. - Tényleg? Most elárulod?
Aha.
Na, mesélj!
- Milyen volt a hétvégéd? - Fantasztikus.
Én vagyok a legújabb a kórusban, élvezem.
Megbocsátottam Lindsay-nek,
mert tudom, hogy Isten megbocsát nekem.
...kérdeztük, énekelhetünk-e.
Ha nem lépsz túl a sérelmeken,
felgyűlik benned a harag, és elpusztíthat.
Mi lenne, ha elénekelnéd nekünk is?
Menni fog?
- Jól van. - Régen hallottuk már.
Hányszor, de hányszor
szégyenkeztem már
a rossz tetteimért!
Ha megállsz és figyelsz,
te is hallhatod, hogy bűneid alól
feloldozást nyertél,
teljes lehetsz,
nem bűnös.
Ámen.
FELEKEZETKÖZI KÖZÖSSÉG
Köszönjük. Szeretjük ha énekelsz,
és most köszönjünk is el!
Szeretünk. Szia!
Bármikor hívhatsz! Szia!
Úgy hiszem, fontos közvetíteni a megbocsátás üzenetét,
akár adjuk, akár kapjuk a megbocsátást.
TÍZ HÓNAPPAL FIUK HALÁLA UTÁN
DORI ÉS GENE ÍRT LINDSAY-NEK, HOGY MEGBOCSÁTANAK NEKI
MIÉRT BOCSÁSS MEG?
Az elején, azt hiszem valóban megbocsátottunk.
Amit viszont nem tettünk szerintem, de most már láthatjátok,
hogy még nem szerettünk Lindsay-t.
Hogyan tehettük volna? Az első levelemben írtam is:
"Általában úgy kezdem, hogy Kedves Lindsay,
de egyáltalán nem tartom önt kedvesnek,
azok után, amit tett."
Ám nem sokkal később már, a folyamatos levélváltás során
le tudtam írni: Kedves Lindsay.
Nem számítottam rá, hogy eddig jutunk.
Úgy voltam vele, hogy rendben,
ez az értékes ember megbánta.
Börtönben kell megfizetnie érte.
De a levelek csak jönnek-mennek azóta is.
2017. JÚNIUS 10-ÉN
DORI ÉS GENE MEGLÁTOGATTA LINDSAY-T MONTANÁBAN
Bár ott lettek volna, mikor Dori találkozott Lindsay-vel.
Egy látogatóhelyiségben voltunk. Teljesen kiürítették nekünk.
Lindsay jön. A folyosón halljuk a lépteit.
Kinyílik az ajtó.
Belép. Dori felé indul. Dori pedig őfelé megy.
És Lindsay azt mondja:
"Annyira sajnálom!"
Mire Dori:
"Megbocsátok neked, Lindsay. Szeretlek. "
És összeölelkeztek.
- Nagyon sajnálom. - Szeretlek, Lindsay.
Felemelő volt,
és akkor Dori már tudta, hogy valóban megbocsátott,
a szeretete valódi.
El kell hogy mondjam, Lindsay sok örömet okozott nekem,
ahogy reagált.
Az, aki kioltotta a fiam életét,
bocsánatot tudott kérni,
és részesült a megbocsátásunkban.
Példát mutat arra, hogyan álljak a Megváltóhoz,
aki megbocsátott nekem.
VÁROSI RENDŐRSÉG ÉS BÍRÓSÁG
Ez itt..
STEVE HALLAM NYOMOZÓ VIZSGÁLTA A ROBBY MEGÖLÉSÉHEZ VEZETŐ KÖRÜLMÉNYEKET
MIELŐTT BILLINGSBE ÉRTEK
ROBBY ÉS LINDSAY TALÁLKOZOTT ROBBY BARÁTAIVAL
Tehát a péntek délutánt Missoulában töltötte Robby, Robert Masttel,
és Lindsay-vel, aki vele volt.
RENDŐRSÉGI FELVÉTEL
A lány vehemens volt.
Mindketten ittak, ebben biztos vagyok.
Teljesen odáig volt Robbyért.
Mondogatta, hogy szerelmes belé,
hogy milyen fontos neki, hogy tetszik neki.
De még alig ismerték egymást.
LINDSAY HAUGEN 2015. AUGUSZTUS 20-ÁN ISMERTE MEG ROBBYT
SZEPTEMBER 15-ÉN ÖLTE MEG
26 NAPJA ISMERTÉK EGYMÁST
Négy hete ismersz valakit,
aki egyszer csak azt mondja: Tudod, mit?
Négy hete ismerlek. Remek lánynak tűnsz.
Nem akarok tovább élni. Nem ölnél meg?
Nem lehet... Kizárt. Nem így történt.
Sokat beszélt az exéről, Kate-ről, aki közös barátunk,
és úgy tűnt, ez dühítette Lindsay-t.
Évekig együtt voltak,
és erősen kötődtek egymáshoz, még ha szét is mentek.
Mondott is ilyesmit, hogy hiányzik neki Kate.
Érti? Nyilvánvaló volt. Folyton róla beszélt.
Lindsay-t meg ez elégé idegesítette.
Mit gondol, Robby miért volt Lindsay-vel?
Nem tudom. Volt kocsija. Ingyen fuvar.
Tervezték, hogy északkeletre mennek,
és tudom, hogy Kate is ott volt.
Talán Robbynak volt valami hátsó szándéka, és Lindsay rájött.
Valahol mélyen a féltékenység, a tudat,
hogy ő sokkal jobban szerette Robbyt,
ha Robby szerette egyáltalán.
És kihasználta, hogy visszaszerezze élete szerelmét.
Szerintem ez volt az olaj a tűzre.
És ott a Walmart parkolóban, minden tökéletesen összeállt
a montanai Billingsben.
ROBBY MAST APJA, NEVELŐANYJA, BÁTYJA, FÉLTESTVÉRE ÉS BARÁTAI
NEM KÍVÁNTAK RÉSZT VENNI A FILMBEN
TÖBBEN KÖZÜLÜK ELLENEZTÉK, HOGY ROBBY GYILKOSA NYILVÁNOSAN MEGSZÓLALHASSON
NÉHÁNYAN ÚGY VÉLIK, HOGY DORI ÉS GENE KIHASZNÁLJA ROBBY HALÁLÁT
Mikor mások azt mondják nekem,
hogy sose tudnának megbocsátani a gyerekük gyilkosának,
olyan, mintha azt mondanák, hogy elárultam a fiamat.
Megértem azokat, akik nehezen bocsátanak meg,
sőt azokat is, akik nem bocsátottak meg Lindsay-nek.
Teljesen biztosak vagyunk abban,
hogy Robby azt szeretné, ha megbocsátanánk
Lindsay-nek.
Tisztában vagyok azzal, hogy van, aki kétségbe vonja
Lindsay őszinteségét,
én pedig el tudom fogadni Lindsay verzióját.
De a lényeg, hogy, mondjuk, aljas indokkal előre kitervelte, satöbbi.
A mi dolgunk akkor is az, hogy megbocsássunk.
Kórházba kellett volna vinnie,
hogy megkapja a szükséges segítséget.
Én is tudom. Gene is tudja. Ő is tudja.
Ezt el is mondta nekünk.
De én nem keresek mentséget arra, amit tett.
Csak tudom,
hogy létezik megváltás.
VIGYÁZAT! ETETNI ÉS INGERELNI TILOS!
Hisszük, hogy akivé Lindsay válik,
ahogy ő él,
segít Robby életének is értelmet adni.
És ezzel azt is mondhatnám, hogy értelmet ad Robby halálának.
TILOS AZ ÁTJÁRÁS!
Az emberek meghallják, mi történt, és úgy vélik, Dori talán megsérti
a fia emlékét, vagy nem tartja tiszteletben,
ha velem barátkozik.
Megértem az álláspontjukat.
Tudom, nehéz ezt felfogni.
De szeretném hinni, hogy Robby így akarta volna.
MONTANÁBAN A FOGVATARTOTTAK
A BÜNTETÉSÜK NEGYEDÉNEK LETÖLTÉSE UTÁN BOCSÁTHATÓK FELTÉTELESEN SZABADLÁBRA
AZ ÁLDOZAT CSALÁDJÁNAK TÁMOGATÁSÁT IS TEKINTETBE VESZI A FELÜLVIZSGÁLÓ BIZOTTSÁG
LINDSAY HAUGEN 2030-BAN LESZ SZABADLÁBRA BOCSÁTHATÓ
A kapcsolatom Dorival és Gene-nel előnyösnek tűnhet
a szabadulásom szempontjából, de ez engem nem foglakoztat.
Remélem-e, hogy egyszer kikerülök? Persze, természetesen.
De hiszek abban, hogy Isten okkal tart itt.
És ha azt akarja,
hogy végig letöltsem itt a 60 évet, akkor letöltöm.
TILOS AZ ÁTJÁRÁS!
A BEHATOLÁS FELJELENTÉST VON MAGA UTÁN
Nem tudom, Robby érzései olyan erősek voltak-e irántam,
ahogy én éreztem iránta.
Épp csak megismertem.
Sokat beszélgettünk, nagyon közel álltunk egymáshoz,
de azt sem tudtam,
milyen az anyukája, vagy hogy mostohaapja volt.
Amikor elkezdtem Robbyval lógni,
elmondta,
hogy répa betakarításra tart, és visszamegy Kate-hez,
és útközben találkoztunk Robby barátaival Missoulában,
alig pár nappal a halála előtt,
és mindannyian nagy szeretettel beszéltek Kate-ről.
Féltékennyé tett.
Nagyon fájt, és nagyon jelentéktelennek éreztem magam.
És...
ezen össze is vesztünk Robbyval.
Vagyis beszéltünk erről. Veszekedtünk emiatt.
Egyáltalán nem lep meg, hogy azt gondolják,
Kate-tel akart találkozni,
mert talán ezt hallották tőle utoljára.
De azt mondta, hogy velem akar maradni,
és hittem neki.
Most is hiszem, hogy komolyan gondolta.
Csak hallgassam meg?
Elhiszem, hogy így történt.
Elhiszem, hogy utazgattatok.
De nem veszem be, hogy letört volt, és kérte, hogy öld meg.
Pedig tényleg ez történt.
De igen...
meg akartam ölni valakit puszta kézzel.
Na, ez már hihetőbb.
Rég nem hallottam ezt a felvételt. Megdöbbentett.
Zavarban vagyok.
Szégyellem magam.
És sajnálom, hogy ilyen komolytalanul viselkedtem.
Visszataszító.
Azért mondtam, hogy meg akartam ölni valakit puszta kézzel,
mert...
megint hazugnak neveztek.
És a Robby előtti kapcsolatomban is
állandóan hazugnak neveztek, amikor őszinte voltam.
És arra jutottam, hogy a legegyszerűbben úgy kerülhetem el,
hogy hazugnak nevezzenek,
ha azt mondom a másiknak, aki hazugsággal vádol, amit hallani akar.
Azoknak, akik azt hiszik,
hogy erre készültem, kerestem az alkalmat,
szerettem volna megtenni...
Nem tudom, mitől változna meg a véleményük,
de ez nem igaz.
Sosem akartam megölni senkit.
Ha megöltél valakit, többé nem érzed magad normálisan.
Félek megölelni valakit.
Az emberek úgy néznek a kezemre... Mi az, koszosak?
Valami baj van velük?
Mert néha úgy érzem.
Azt hiszem, csak úgy tudom megmutatni, mennyire sajnálom,
ha más életet élek,
és a tőlem telhető legjobb ember leszek,
Robbyért, és azokért, akiknek fájdalmat okoztam.
Ha tehetek valami maradandót, valami jót az életemmel,
az az, ha Robby általam él tovább.
Mintha az életének most is lenne értelme.
Ez talán...
sosem lesz elég, de csak ennyit adhatok.
És ezt fogom tenni, ezt teszem minden nap.